CELEX: 52017PC0216
Language: sl
Date: 2017-05-08
Title: Predlog SKLEP SVETA o stališču, ki se zavzame v imenu Evropske unije v Regionalni organizaciji za upravljanje ribištva v južnem Tihem oceanu (SPRFMO), in o razveljavitvi Sklepa 14405/12

EVROPSKA KOMISIJA
            Bruselj, 8.5.2017
            COM(2017) 216 final
            2017/0093(NLE)
            Predlog
            SKLEP SVETA
            o stališču, ki se zavzame v imenu Evropske unije v Regionalni organizaciji za upravljanje ribištva v južnem Tihem oceanu (SPRFMO), in o razveljavitvi Sklepa 14405/12
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Unija je s Sklepom Sveta 2012/130/EU
                  1
                odobrila Konvencijo o ohranjanju in upravljanju ribolovnih virov odprtega morja v južnem Tihem oceanu (v nadaljnjem besedilu: konvencija SPRFMO), s katero je bila ustanovljena Regionalna organizacija za upravljanje ribištva v južnem Tihem oceanu (v nadaljnjem besedilu: SPRFMO). V SPRFMO je komisija Regionalne organizacije za upravljanje ribištva v južnem Tihem oceanu (v nadaljnjem besedilu: komisija SPRFMO) pristojna za sprejetje ukrepov, s katerimi se zagotavlja dolgoročna ohranitev in trajnostna uporaba ribolovnih virov na območju konvencije SPRFMO ter zaščitijo morski ekosistemi, v katerih se ti viri pojavljajo. Taki ukrepi lahko postanejo za Unijo zavezujoči.
            
            
               Stališče, ki se v imenu Unije zavzame v regionalnih organizacijah za upravljanje ribištva, se sedaj določi po dvostopenjskem pristopu. Sklep Sveta določa glavna načela in usmeritve stališča Unije na večletni osnovi, stališče pa se za vsakoletni sestanek prilagodi z delovnimi dokumenti Komisije, o katerih razpravlja delovna skupina Sveta.
            
            
               Glede SPRFMO Sklep Sveta 14405/12 z dne 5. oktobra 2012 določa revizijo stališča Unije pred letnim sestankom 2017. Zato je cilj tega predloga določiti stališče Unije v SPRFMO za obdobje 2017–2021 in tako nadomestiti Sklep Sveta 14405/12 z dne 5. oktobra 2012, ki zajema obdobje 2012–2016.
            
            
               •Skladnost z veljavnimi predpisi s področja zadevne politike
            
            
               Cilj te revizije je vključiti načela in usmeritve nove skupne ribiške politike, kot so določeni v Uredbi (EU) št. 1380/2013 Evropskega parlamenta in Sveta
                  2
               , ob upoštevanju ciljev iz sporočila Komisije o zunanji razsežnosti skupne ribiške politike
                  3
               . Poleg tega je bilo stališče Unije prilagojeno Lizbonski pogodbi. 
            
            
               Enako kot veljavno stališče vsebuje tu navedeno stališče splošna načela in smernice, vendar v potrebnem obsegu upošteva tudi posebnosti SPRFMO. Poleg tega je bil na zahtevo držav članic vključen standardni postopek za vsakoletno določitev stališča Unije.
            
            
               •Skladnost z drugimi politikami Unije
            
            
               Ni relevantno.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Ta sklep temelji na Pogodbi o delovanju Evropske unije in zlasti členu 43(2) v povezavi s členom 218(9), ki določa, da Svet na predlog Komisije sprejme sklep o določitvi stališč, ki naj se v imenu Unije zavzamejo v organu, ustanovljenem s sporazumom, kadar ta organ sprejema akte s pravnim učinkom. To velja za stališče, ki ga zavzame Komisija v imenu Unije v SPRFMO. 
            
            
               Uredba (EU) št. 1380/2013 Evropskega parlamenta in Sveta je pravna podlaga, ki določa načela, ki se jih upošteva v tem stališču. 
            
            
               Ta sklep zajema obdobje 2017–2021 in nadomešča Sklep Sveta 14405/12, ki zajema obdobje 2012–2016.
            
            
               •Subsidiarnost (za neizključno pristojnost) 
            
            
               Ni relevantno.
            
            
               •Sorazmernost
            
         
         
            
               Ni relevantno.
            
            
               •Izbira instrumenta
            
            
               V skladu s členom 218(9) Pogodbe o delovanju Evropske unije je treba stališče, ki naj se v imenu Unije zavzame v regionalnih organizacijah za upravljanje ribištva, kadar te sprejemajo akte s pravnim učinkom, razen aktov o dopolnitvah ali spremembah njihovega institucionalnega okvira, sprejeti s sklepom Sveta na predlog Komisije.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               •Posvetovanja z zainteresiranimi stranmi
            
            
               Ni relevantno.
            
            
               •Zbiranje in uporaba strokovnih mnenj
            
            
               Ni relevantno.
            
            
               •Ocena učinka
            
            
               Ni relevantno.
            
            
               •Ustreznost in poenostavitev ureditve
            
            
               Ni relevantno.
            
            
               •Temeljne pravice
            
            
               Ni relevantno.
            
            
               4.PRORAČUNSKE POSLEDICE
            
            
               
                  Ni relevantno.
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
         
         
            
               
                  Ni relevantno.
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               
                  Ni relevantno.
               
            
            
               2017/0093 (NLE)
            
            
               Predlog
            
            
               SKLEP SVETA
            
            
               o stališču, ki se zavzame v imenu Evropske unije v Regionalni organizaciji za upravljanje ribištva v južnem Tihem oceanu (SPRFMO), in o razveljavitvi Sklepa 14405/12
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 38 Pogodbe o delovanju Evropske unije v povezavi s členom 39(1)(d) Pogodbe določa, da je eden izmed ciljev skupne ribiške politike zagotoviti redno preskrbo. 
            
            
               (2)Člen 2 Uredbe (EU) št. 1380/2013 Evropskega parlamenta in Sveta
                  4
                določa, da skupna ribiška politika zagotavlja, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako določa, da skupna ribiška politika uporablja previdnostni pristop k upravljanju ribištva; njen cilj je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določa tudi, da si Unija prizadeva za sprejetje ukrepov upravljanja in ohranitvenih ukrepov na podlagi najboljšega razpoložljivega znanstvenega mnenja, za spodbujanje ribolovnih metod, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri, za ribolov z majhnim vplivom na morski ekosistem in ribolovne vire ter za postopno odpravo zavržkov. Poleg tega člen 28 Uredbe (EU) št. 1380/2013 izrecno določa, da Unija ta načela uporablja v svoji zunanji politiki. 
            
            
               (3)Unija je s Sklepom Sveta 2012/130/EU
                  5
                sklenila Konvencijo o ohranjanju in upravljanju ribolovnih virov odprtega morja v južnem Tihem oceanu (v nadaljnjem besedilu: konvencija SPRFMO), s katero je bila ustanovljena Regionalna organizacija za upravljanje ribištva v južnem Tihem oceanu (v nadaljnjem besedilu: SPRFMO). V SPRFMO je komisija SPRFMO pristojna za sprejetje ukrepov za zagotavljanje dolgoročne ohranitve in trajnostne uporabe ribolovnih virov s previdnostnim in ekosistemskim pristopom k upravljanju ribištva ter s tem za zaščito morskih ekosistemov, v katerih se ti viri pojavljajo. Taki sklepi postanejo za Unijo zavezujoči.
            
            
               (4)Svet je 5. oktobra 2012 sprejel Sklep 14405/12 o določitvi stališča, ki ga Unija zavzame v Regionalni organizaciji za upravljanje ribištva v južnem Tihem oceanu (SPRFMO).
            
            
               (5)Sklep 14405/12 določa, da se stališče iz Sklepa revidira najpozneje za letni sestanek komisije SPRFMO leta 2017. Sklep 14405/12 je zato primerno razveljaviti in ga nadomestiti z novim sklepom.
            
            
               (6)Zaradi spreminjajoče se narave ribolovnih virov na območju konvencije SPRFMO in posledične potrebe, da stališče Unije upošteva nove razmere, vključno z novimi statističnimi, biološkimi in drugimi informacijami, predstavljenimi pred ali med letnim sestankom komisije SPRFMO, je treba v skladu z načelom lojalnega sodelovanja med institucijami Unije iz člena 13(2) PEU vzpostaviti postopke za vsakoletno določitev stališča Unije.
            
            
               (7)V skladu s členom 218 in členom 3(1) PDEU Unijo na letnem sestanku komisije SPRFMO zastopa Komisija. Zato je ta sklep naslovljen na Komisijo – 
            
         
         
            
               SPREJEL NASLEDNJI SKLEP: 
            
            
               Člen 1
            
            
               Stališče, ki ga Evropska unija zavzame na letnem sestanku komisije SPRFMO, kadar ta organ sprejema sklepe s pravnim učinkom, je določeno v Prilogi I.
            
            
               Člen 2
            
            
               Vsakoletno stališče Unije, ki naj se zavzame na letnem sestanku komisije SPRFMO, se določi v skladu s Prilogo II.
            
            
               Člen 3
            
            
               Stališče Unije, določeno v Prilogi I, Svet na predlog Komisije oceni in po potrebi revidira najpozneje za letni sestanek komisije SPRFMO leta 2022.
            
            
               Člen 4
            
            
               Sklep 14405/12 se razveljavi.
            
            
               
            
               Člen 5
            
            
               Ta sklep je naslovljen na Evropsko komisijo. 
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 67, 6.3.2012, str. 1.
               
               
                  
                     (2)
                  Uredba (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (3)
                  COM(2011) 424, 13.7.2011.
               
               
                  
                     (4)
                  
                  
                        Uredba (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
                  
               
               
                  
                     (5)
                  
                  
                        Sklep Sveta 2012/130/EU z dne 3. oktobra 2011 o sklenitvi Konvencije o ohranjanju in upravljanju ribolovnih virov odprtega morja v južnem Tihem oceanu v imenu Evropske unije (UL L 67, 6.3.2012, str. 1).
                  
               
            
      
    ---documentbreak--- 
      
         
               EVROPSKA KOMISIJA
            Bruselj, 8.5.2017
            COM(2017) 216 final
            PRILOGI
            k
            predloguSKLEPA SVETA
            o stališču, ki se zavzame v imenu Evropske unije v Regionalni organizaciji za upravljanje ribištva v južnem Tihem oceanu (SPRFMO), in o razveljavitvi Sklepa 14405/12
            
               
         
         
            
               PRILOGA I
            
            
               Stališče Unije v komisiji Regionalne organizacije za upravljanje ribištva v južnem Tihem oceanu (SPRFMO) 
            
            
               (1)Načela
            
            
               Unija v SPRFMO:
            
            
               a)
                     zagotavlja, da so ukrepi, sprejeti v SPRFMO, v skladu s cilji in načeli Unije v okviru skupne ribiške politike, zlasti s previdnostnim pristopom in cilji, povezanimi z največjim trajnostnim donosom, kot je določeno v členu 2(2) Uredbe (EU) št. 1380/2013, da se spodbuja izvajanje ekosistemskega pristopa k upravljanju ribištva in zmanjšanje okoljskega vpliva ribolovnih dejavnosti, preprečuje in čim bolj zmanjša neželen ulov ter postopno odpravijo zavržki, zmanjša vpliv ribolovnih dejavnosti na morske ekosisteme ter zagotovi primeren življenjski standard tistih, ki so odvisni od ribolovnih dejavnosti, in sicer s spodbujanjem gospodarsko donosnega in konkurenčnega sektorja ribištva Unije ob upoštevanju interesov potrošnikov;
            
            
               b)
                     zagotavlja, da so ukrepi, sprejeti v SPRFMO, v skladu s cilji konvencije SPRFMO;
            
            
               c)
                     zagotavlja, da so ukrepi, sprejeti v SPRFMO, v skladu z mednarodnim pravom, zlasti z določbami Konvencije Združenih narodov o mednarodnem pomorskem pravu, Sporazuma Združenih narodov v zvezi z ohranjanjem in upravljanjem čezconskih staležev rib in izrazito selivskih staležev rib, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje ter Sporazuma Organizacije za prehrano in kmetijstvo o ukrepih države pristanišča iz leta 2009; 
            
            
               d)
                     spodbuja stališča v skladu s stališči, sprejetimi v okviru drugih regionalnih organizacij za upravljanje ribištva in po potrebi s konvencijami o regionalnih morjih na istem območju;
            
            
               e)
                     si prizadeva za sinergijo s politiko, ki jo Unija vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti s področji zunanjih odnosov, okolja, trgovine, razvoja, raziskav in inovacij ter z drugimi področji;
            
            
               f)
                     zagotavlja, da se spoštujejo mednarodne zaveze Unije;
            
            
               g)
                     spoštuje sklepe Sveta z dne 19. marca 2012 glede sporočila o zunanji razsežnosti skupne ribiške politike
                  1
               ;
            
            
               h)
                     si za floto Unije na območju Konvencije prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje resolucij in priporočil.
            
            
            
               (2)Usmeritve
            
            
               Unija si po potrebi prizadeva za podporo pri sprejetju naslednjih ukrepov SPRFMO:
            
            
               a)
                     ukrepov za ohranjanje in upravljanje ribolovnih virov na območju konvencije SPRFMO na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za vrste, ki jih ureja SPRFMO, kar bi omogočilo, da se stopnja izkoriščanja največjega trajnostnega donosa na podlagi pravil o ribolovu postopoma in z rastočim ritmom doseže ali ohrani najpozneje do leta 2020;
            
            
               b) 
                     po potrebi posebnih ukrepov za staleže, nad katerimi se izvaja prelov, da se ribolovni napor uskladi z razpoložljivimi ribolovnimi možnostmi, ter dodatni ukrepi za globokomorske staleže, saj so ti še posebej ranljivi za prelov;
            
            
               c)
                     ukrepov za okrepitev zbiranja znanstvenih podatkov o ribištvu in spodbujanje boljšega sodelovanja med sektorjem in znanstveniki;
            
            
               d)
                     ukrepov za preprečevanje dejavnosti nezakonitega, neprijavljenega in nereguliranega ribolova, za odvračanje od njega ter za njegovo odpravljanje na območju konvencije SPRFMO, vključno s pripravo seznama plovil, ki se ukvarjajo s takšnimi dejavnostmi, in ukrepi države pristanišča;
            
         
         
            
               e)
                     ukrepov spremljanja, kontrole in nadzora na območju konvencije SPRFMO, da se zagotovi učinkovitost kontrol in skladnost z ukrepi, sprejetimi v SPRFMO, vključno z izvajanjem satelitskega sistema za spremljanje plovil SPRFMO;
            
            
               f)
                     ukrepov za zmanjšanje negativnega vpliva ribolovnih dejavnosti na morsko biotsko raznovrstnost, vključno na morske ptice, ter ukrepov za zaščito občutljivih morskih ekosistemov, vključno z identifikacijo novih občutljivih morskih ekosistemov, na območju konvencije SPRFMO v skladu z resolucijami Generalne skupščine Združenih narodov in morskih ekosistemov, kar vključuje ukrepe za preprečevanje in čim večje zmanjšanje neželenega ulova, tudi ulova ekološko povezanih vrst, in postopno odpravo zavržkov;
            
            
               g)
                     ukrepov za prepoved ribolova, ki se izvaja izključno za namen pridobivanja plavuti morskih psov, in zahteve, da se vsi morski psi iztovorijo z vsemi plavutmi, ki se naravno držijo trupa;
            
            
               h)
                     razvoja skupnih pristopov z drugimi regionalnimi organizacijami za upravljanje ribištva, ki sodelujejo pri upravljanju ribištva v SPRFMO;
            
            
               i)
                     prispevanja k vzpostavitvi opazovalnega programa z razvojem in sodelovanjem pri oblikovanju relevantnega sistema opazovanja;
            
            
               j)
                     izvajanja pravočasnih rednih revizij za oceno učinkovitosti SPRFMO in izvajanje njenih priporočil;
            
            
               k)
                     ukrepov, s katerimi se srednjeročno zagotovi bolj uravnotežena porazdelitev sredstev SPRFMO;
            
            
               l)
                     dodatnih tehničnih ukrepov na podlagi nasvetov pomožnih organov SPRFMO.
            
            
               
            
               PRILOGA II
            
            
               Vsakoletna določitev stališča Unije, ki se zavzame
            
            
               na letnem sestanku komisije Regionalne organizacije za upravljanje ribištva v južnem Tihem oceanu  
            
            
               Pred vsakim letnim sestankom komisije SPRFMO se sprejmejo potrebni ukrepi, s katerimi se zagotovi, da se v stališču, izraženem v imenu Unije, upoštevajo najnovejše statistične, biološke in druge pomembne informacije, posredovane Evropski komisiji, v skladu z načeli in usmeritvami iz Priloge I.
            
            
               V ta namen in na podlagi navedenih informacij Evropska komisija Svetu ali njegovim pripravljalnim telesom dovolj zgodaj pred vsakim letnim sestankom komisije SPRFMO v razpravo in odobritev pošlje pisni dokument, ki določa podrobnosti predlagane določitve stališča Unije.
            
            
               Če med nadaljnjimi sestanki, vključno med sestankom na kraju samem, ni mogoče doseči dogovora, s katerim bi zagotovili, da so v stališču Unije upoštevani novi dejavniki, se zadeva predloži Svetu ali njegovim pripravljalnim telesom.
            
         
         
            
                  
                     (1)
                  Glej dok. 7086/12 PECHE 66.